Nedre Timenes naturreservat

Nedre Timenes naturreservat er et  dekar stort naturreservat i Kristiansand kommune. Reservatet ble opprettet 16. desember 2011, og formålet er å verne og bevare edelløvskog med naturtyper som svartorstrandskog og rik edelløvskog, samt slåttemark.

Naturreservatet er leveområde for flere truede, og nær truede sommerfuglarter, planteveps og sopp, og har særskilt naturvitenskapelig verdi i form av referanseområde for store typiske sørlandske eikeskoger. Forvaltningsmyndighet er Statsforvalteren i Agder.

Nedre Timenes er et skogsreservat. Sentralt i området ligger Fivvannet, som er 7,5 meter over havet. Det er utarbeidet en skjøtselsplan for området. Av hensyn til eikeskogen og edelløvsskogen blir det utført tiltak mot gran i naturreservatet, blant annet ringbarking av store grantrær og hogst.

Nedre Timenes naturreservat ligger mellom Sørlandsparken næringspark og Drangsvannene. Naturreservatet ble opprettet etter sterkt ønske fra grunneierne i området, og Naturvernforbundets lokallag i Kristiansand var støttespiller for å få opprettet naturreservatet.

 Utvidelser av verneområdet 
Nedre Timenes naturreservat ble utvidet fra  til  dekar den 25. november 2016, og ytterligere til 2264 dekar den 21. juni 2024.

 Navnevarianter 
Fivvannet staves i andre kilder Fivannet og Fievann.

 Referanser 

Kategori:Naturreservater i Agder
Kategori:Verneområder opprettet i 2011
Kategori:Verneområder i Kristiansand
Kategori:Verneområder opprettet i 2024
Kategori:Verneområder opprettet i 2016
Kategori:Skogvern i Norge